Document ID: 32011R0458

Reference:
13.5.2011
MT
Il-Ġurnal Uffiċjali tal-Unjoni Ewropea
L 124/11
REGOLAMENT TAL-KUMMISSJONI (UE) Nru 458/2011
tat-12 ta’ Mejju 2011
li jikkonċerna r-rekwiżiti għall-approvazzjoni tat-tip ta’ vetturi bil-mutur u t-trejlers tagħhom fir-rigward tal-istallazzjoni tat-tajers tagħhom u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers u s-sistemi tagħhom, il-komponenti u l-unitajiet tekniċi separati destinati għalihom
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (1), u b’mod partikolari l-Artikolu 14(1)(a) tiegħu,
Billi:
(1)
Ir-Regolament (KE) Nru 661/2009 huwa Regolament separat għall-finijiet tal-proċedura tal-approvazzjoni tat-tip stipulata fid-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (2).
(2)
Ir-Regolament (KE) Nru 661/2009 jirrevoka d-Direttiva tal-Kunsill 92/23/KEE tal-31 ta’ Marzu 1992 li tirrigwarda t-tajers ta’ vetturi bil-mutur u l-karrijiet tagħhom kif ukoll għat-twaħħil tagħhom (3), Ir-rekwiżiti stipulati f’dik id-Direttiva għandhom jiġu inklużi f’dan ir-Regolament u, fejn ikun meħtieġ, għandhom jiġu adattati biex ikunu aġġornati għall-iżvilupp tal-għarfien xjentifiku u tekniku.
(3)
L-ambitu ta’ dan ir-Regolament għandu jkun konformi ma’ dak tad-Direttiva 92/23/KEE. Ir-Regolament għandu għaldaqstant ikopri l-vetturi tal-kategoriji M, N u O.
(4)
Ir-Regolament (KE) Nru 661/2009 jistipula rekwiżiti bażiċi dwar ir-rekwiżiti għall-approvazzjoni tat-tip ta’ vetturi bil-mutur fir-rigward tal-istallazzjoni tat-tajers. Għaldaqstant, huwa meħtieġ li jiġu stipulati l-proċeduri, it-testijiet u r-rekwiżiti speċifiċi għat-tali approvazzjoni tat-tip biex jiġi żgurat li t-tajers użati fuq vettura jkunu jixirqu l-karatteristiċi tat-tagħbija, tal-veloċità u tal-użu ta’ dik il-vettura.
(5)
Il-miżuri stipulati f’dan ir-Regolament huma skont l-opinjoni tal-Kumitat Tekniku – Vetturi bil-Mutur,
ADOTTAT DAN IR-REGOLAMENT:
Artikolu 1
Ambitu
Dan ir-Regolament japplika għal vetturi tal-kategoriji M, N u O kif definiti fl-Anness II tad-Direttiva 2007/46/KEE.
Artikolu 2
Definizzjonijiet
Għall-finijiet ta’ dan ir-Regolament, għandhom japplikaw id-definizzjonijiet li ġejjin:
(1)
“tip ta’ vettura fir-rigward tal-istallazzjoni tat-tajers tagħha” ifisser vetturi li mhumiex differenti fir-rigward ta’ aspetti essenzjali bħat-tipi ta’ tajers, id-deżinjazzjonijiet tad-daqs minimu u massimu tat-tajers, id-dimensjonijiet tar-roti u l-off-sets kif ukoll il-veloċità u l-kapaċitajiet tat-tagħbija xierqa għall-addattament, u l-karatteristiċi tal-parafangi tar-roti.
(2)
“tip ta’ tajer” tfisser firxa ta’ tajers li mhumiex differenti f’dawn il-karatteristiċi essenzjali li ġejjin:
(a)
il-klassi tat-tajer: C1, C2 jew C3, kif imfisser fl-Artikolu 8(1) tar-Regolament (KE) Nru 661/2009, u;
(b)
fil-każ tal-klassi C1, it-tajers, il-karatteristiċi tat-tip ta’ tajer pnewmatiku kif imfissra fil-paragrafu 2.1 tar-Regolament UNECE Nru 30 (4);
(ċ)
fil-każ ta’ tajers tal-klassi C2 jew C3, il-karatteristiċi tat-tip ta’ tajer pnewmatiku kif imfissra fil-paragrafu 2.1 tar-Regolament UNECE Nru 54 (5);
(3)
“deżinjazzjoni tad-daqs tat-tajer” tfisser id-deżinjazzjoni kif imfissra fil-paragrafu 2.17 tar-Regolament UNECE Nru 30 għal tajers tal-klassi C1 u l-paragrafu 2.17 tar-Regolament UNECE Nru 54 għal tajers tal-klassijiet C2 u C3;
(4)
“l-offset tar-rota” tfisser id-distanza mill-wiċċ tal-appoġġ tal-buttun sal-linja taċ-ċentru tar-rimm;
(5)
“struttura ta’ tajer pnewmatiku” tfisser il-karatteristiċi tekniċi ta’ karkassa tat-tajer;
(6)
“tajer normali” tfisser tajer jew tajer run flat maħsub għal użu normali fit-toroq;
(7)
“tajer run flat” ifisser tajer kif imfisser fil-paragrafu 2.4.3 tar-Regolament UNECE Nru 64 (6);
(8)
“tajer żejjed għal użu temporanju” tfisser tajer differenti minn tajer maħsub li jkun immuntat ma’ kwalunkwe vettura għal kundizzjonijiet normali tas-sewqan, imma maħsub biss għal użu temporanju biss taħt kundizzjonijiet ta’ sewqan ristretti;
(9)
“rota” tfisser rota kompluta magħmula minn rimm u diska tar-rota;
(10)
“rota żejda għal użu temporanju” tfisser rota differenti minn waħda mir-roti normali fuq it-tip ta’ vettura;
(11)
“unità” tfisser assemblaġġ ta’ rota u tajer;
(12)
“unità standard” tfisser unità li hija kapaċi titwaħħal mal-vettura għal funzjoni normali;
(13)
“unità żejda” tfisser unità maħsuba biex tiġi mibdula ma’ unità standard f’każ li din tal-aħħar ma’ taħdimx sew u tista’ tkun waħda minn dawn iż-żewġ tipi li ġejjin;
(14)
“unità żejda standard” tfisser assemblaġġ ta’ rota u tajer identiċi f’dawk li huma d-deżinjazzjoni tad-daqs tar-rota u t-tajer, l-offset tar-rota u l-istruttura tat-tajer għal dik immuntata fuq l-istess pożizzjoni tal-fus u għall-varjant u l-verżjoni ta’ vettura partikolari għal funzjoni normali, inklużi r-roti prodotti minn materjal differenti u li jistgħu jużaw disinni ta’ skorfini jew boltijiet tal-immuntar tar-rota differenti, li iżda hija mill-aspetti l-oħra kollha identika għar-rota maħsuba għal funzjoni normali;
(15)
“unità żejda għal użu temporanju” tfisser assemblaġġ ta’ kwalunkwe rota u tajer li ma jaqax fi ħdan id-definizzjoni ta’ unità żejda standard u li jaqa’ fi ħdan xi waħda mid-deskrizzjonijiet ta’ tip ta’ unità żejda għal użu temporanju kif imfissra fil-paragrafu 2.10 tar-Regolament UNECE Nru 64;
(16)
“simbolu tal-kategorija tal-veloċità” tfisser is-simbolu kif imfisser fil-paragrafu 2.29 tar-Regolament UNECE Nru 30 għal tajers tal-klassi C1 u l-paragrafu 2.28 tar-Regolament UNECE Nru 54 għall-klassijiet C2 u C3;
(17)
“indiċi tal-kapaċità tat-tagħbija” tfisser numru assoċjat mar-rata tat-tagħbija massima tat-tajer b’rabta mat-tifsira fil-paragrafu 2.28 tar-Regolament UNECE Nru 30 għal tajers tal-klassi C1 u l-paragrafu 2.27 tar-Regolament UNECE Nru 54 għal tajers tal-klassijiet C2 u C3;
(18)
“rata ta’ tagħbija massima” tfisser il-massa li tajer jista’ jġorr meta mħaddem b’mod konformi mar-rekwiżiti li jirregolaw l-utilizzazzjoni speċifikata mill-manifattur tat-tajer;
Artikolu 3
Dispożizzjonijiet għall-approvazzjoni tat-tip tal-KE ta’ vettura fir-rigward tal-istallazzjoni tat-tajers tagħha
1.   Il-manifattur jew ir-rappreżentant tal-manifattur għandu jressaq lill-awtorità għall-approvazzjoni tat-tip, l-applikazzjoni għall-approvazzjoni tat-tip tal-KE ta’ vettura fir-rigward tal-istallazzjoni tat-tajers tagħha.
2.   L-applikazzjoni għandha titfassal skont il-mudell tad-dokument tal-informazzjoni stipulat fil-Parti 1 tal-Anness I.
3.   Jekk ir-rekwiżiti rilevanti stipulati fl-Anness II f’dan ir-Regolament jiġu sodisfatti, l-awtorità tal-approvazzjoni għandha tagħti approvazzjoni tat-tip tal-KE u toħroġ numru tal-approvazzjoni tat-tip skont is-sistema ta’ numerazzjoni stipulata fl-Anness VII tad-Direttiva 2007/46/KE.
Stat Membru ma jistax jassenja l-istess numru lil tip ieħor ta’ vettura.
4.   Għall-finijiet tal-paragrafu 3, l-awtorità tal-approvazzjoni għandha tagħti ċertifikat għall-approvazzjoni tat-tip tal-KE stabbilit skont il-mudell stipulat fil-Parti 2 tal-Anness I.
Artikolu 4
Dħul fis-seħħ
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Mejju 2011.
Għall-Kummissjoni
Il-President
José Manuel BARROSO
(1)  ĠU L 200, 31.7.2009, p. 1.
(2)  ĠU L 263, 9.10.2007, p. 1.
(3)  ĠU L 129, 14.5.1992, p. 95.
(4)  ĠU L 201, 30.7.2008, p. 70.
(5)  ĠU L 183, 11.7.2008, p. 41.
(6)  ĠU L 310, 26.11.2010, p. 18.
ANNESS I
Dispożizzjonijiet amministrattivi għall-approvazzjoni tat-tip tal-vetturi fir-rigward tal-istallazzjoni tat-tajers tagħhom
PARTI 1
Dokument ta’ informazzjoni
MUDELL
Dokument ta’ informazzjoni Nru … dwar l-approvazzjoni tat-tip tal-KE ta’ vettura fir-rigward tal-istallazzjoni tat-tajers tagħhom.
It-tagħrif li ġej, jekk applikabbli, għandu jingħata fi tliet kopji u jinkludi werrej. Kull disinn irid jiġi pprovdut fi skala xierqa u b’dettall suffiċjenti fuq karta ta’ daqs A4 jew folder ta’ format A4. Ir-ritratti, fil-każ li jkun hemm, għandhom juru dettall suffiċjenti.
Jekk is-sistemi, il-komponenti jew l-unitajiet tekniċi oħra msemmija f’dan id-dokument ta’ informazzjoni jkollhom kontrolli elettroniċi, għandha tiġi pprovduta informazzjoni dwar il-prestazzjoni tagħhom.
0.   ĠENERALI
0.1.   Il-marka (marka tal-fabbrika tal-manifattur): …
0.2.   Tip: …
0.2.1.   L-isem/ismijiet kummerċjali (jekk disponibbli): …
0.3.   Il-mezz ta’ identifikazzjoni tat-tip, jekk ikun immarkat fuq il-vettura (b): …
0.3.1.   Fejn jinsab dak l-immarkar: …
0.4.   Kategorija tal-vettura (c): …
0.5.   L-isem u l-indirizz tal-manifattur: …
0.8.   L-isem(ismijiet) u l-indirizz(i) tal-impjant(i) tal-immuntar: …
0.9.   Isem u indirizz tar-rappreżentant tal-manifattur (jekk jeżisti) …
1.   IL-KARATTERISTIĊI ĠENERALI TAL-BINJA TAL-VETTURA
1.1.   Ritratti u/jew disinji ta’ eżempju rappreżentattiv tal-vettura: …
1.3.   Numru ta’ fusien u roti: …
1.3.1.   L-għadd u l-pożizzjoni tal-fusien mat-tajers f’formazzjoni doppja (twin): …
1.3.2.   L-għadd u l-pożizzjoni ta’ fusien bi steering: …
1.3.3.   Fusien mgħammra (powered axles) (l-għadd, il-pożizzjoni, l-interkonnessjoni): …
2.   MASES U DIMENSJONIJIET (f)
 (g)
2.3.   Tul(ijiet) u wisa’(wisgħat) tal-fus
2.3.1.   Tul ta’ kull fus li huwa steered (1): …
2.3.2.   Tul tal-fusien l-oħra kollha (1): …
2.3.3.   Wisa’ tal-aktar fus wiesa’ ta’ wara: …
2.3.4.   Il-wisa’ tal-fus ta’ quddiemnett (imkejla fuq it-tarf ta’ barra tat-tajers għajr għall-bużżieqa mbuzzata ’l barra tat-tajers qrib l-art): …
2.8.   Massa massima ta’ tagħbija teknikament permissibbli ddikjarata mill-manifattur (i)
 (3): …
2.9.   Massa massima teknikament permessa fuq kull fus: …
2.11.5.   Il-vettura hija/mhijiex (1) adatta biex tiġbed tagħbijietIngassa fejn ma japplikax.
4.7.   Veloċità ddisinjata massima tal-vettura (f’km/h) (q): …
6.   SASPENXIN
6.6.   Tajers u roti
6.6.1.   Kombinazzjoni(jiet) tajer/rota (r)
(a)
għat-tajers indika;
—
deżinjazzjoni(jiet) tad-daqs;
—
indiċi tal-kapaċità tat-tagħbija (3);
—
simbolu tal-kategorija ta’ veloċità (3);
—
koeffiċjent tar-reżistenza għar-rolling (imkejjel skont ISO 28580);
(b)
għar-roti indika l-qis(ien) tar-rimmijiet u l-off-set(s).
6.6.1.1.   Fusien
6.6.1.1.1.   Fus 1: …
6.6.1.1.2.   Fus 2: …
eċċ.
6.6.3.   Pressjoni(jiet) tat-tajer kif rakkomandat mill-manifattur tal-vettura (kPa) …
6.6.4.   Deskrizzjoni tal-kombinazzjoni(ijiet) tal-mezz(i) ta’ qabda fuq is-silġ u tat-tajer/rota fuq il-fus(fusien) ta’ quddiem u/jew ta’ wara adatt/i għat-tip ta’ vettura, kif rrakkomandat mill-manifattur: …
6.6.5.   Deskrizzjoni qasira tal-unità żejda għal użu temporanju (jekk ikun hemm): …
6.6.6.   Deskrizzjoni qasira tas-sistema ta’ monitoraġġ ta’ pressjoni tat-tajers (TPMS) (jekk immuntati mal-vettura): …
9.   KAROZZERIJA
9.16.   Parafangi
9.16.1.   Deskrizzjoni fil-qosor tal-vettura fejn għandhom x’jaqsmu l-parafangi: …
12.   MIXXELLANJU
12.6.   Apparat li jillimita l-veloċità
12.6.1.   Manifattur(i): …
12.6.2.   Tip(i): …
12.6.3.   In-numru(i) tal-approvazzjoni tat-tip, jekk disponibbli: …
12.6.4.   Veloċità jew medda ta’ veloċitajiet li fihom tista’ tiġi stabbilita l-limitazzjoni tal-veloċità: … km/h
Noti ta’ spjegazzjoni:
PARTI 2
Ċertifikat tal-approvazzjoni tat-tip tal-KE
MUDELL
Format: A4 (210 × 297 mm)
ĊERTIFIKAT TAL-APPROVAZZJONI TAT-TIP TAL-KE
Timbru tal-awtorità tal-approvazzjoni tat-tip
Komunikazzjoni li tikkonċerna:
—
Approvazzjoni tat-tip KE (1)
—
estensjoni tal-approvazzjoni tat-tip KE (1)
—
approvazzjoni tat-tip KE miċħuda (1)
—
irtirar tal-approvazzjoni tat-tip KE (1)
ta’ tip ta’ vettura fir-rigward tal-istallazzjoni tat-tajers tagħha
fir-rigward tar-Regolament (UE) Nru …/2011
Numru tal-approvazzjoni skont it-tip KE: …
Raġuni għall-estensjoni: …
TAQSIMA I
0.1.   Il-marka (marka tal-fabbrika tal-manifattur): …
0.2.   Tip: …
0.2.1.   L-isem/ismijiet kummerċjali (jekk disponibbli): …
0.3.   Mezzi ta’ identifikazzjoni tat-tip, jekk immarkat fuq il-vettura (2): …
0.3.1.   Fejn jinsab dak l-immarkar: …
0.4.   Kategorija tal-vettura (3): …
0.5.   L-isem u l-indirizz tal-manifattur: …
0.8.   L-isem(ismijiet) u l-indirizz(i) tal-impjant(i) tal-immuntar: …
0.9.   L-isem u l-indirizz tar-rappreżentant tal-manifattur (jekk applikabbli): …
TAQSIMA II
1.   Aktar informazzjoni: ara l-Addendum.
2.   Is-servizz tekniku responsabbli mit-twettiq tat-testijiet: …
3.   Data tar-rapport tat-test: …
4.   Numru tar-rapport tat-test: …
5.   Rimarki (jekk ikun hemm): ara l-Addendum.
6.   Post: …
7.   Data: …
8.   Firma: …
Dokumenti mehmużin
:
Pakkett ta’ informazzjoni
Rapport tat-test
(b)  Jekk il-mezz ta’ identifikazzjoni tat-tip jikkontjeni karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta’ informazzjoni, dawn il-karattri għandhom jiġu rrappreżentati fid-dokumentazzjoni bis-simbolu “?” (eż. ABC??123??).
(c)  Ikklassifikati skont id-definizzjonijiet stabbiliti fid-Direttiva 2007/46/KE, il-Parti A tal-Anness II.
(f)  Fejn hemm verżjoni waħda b’kabina normali u oħra b’kabina tal-irqad, iż-żewġ settijiet ta’ piżijiet u dimensjonijiet għandhom ikunu ddikjarati.
(g)  Standard ISO 612: 1978 - Vetturi tat-triq - Dimensjonijiet tal-vetturi bil-mutur u vetturi rmunkati - kundizzjonijiet u definizzjonijiet.
(1)
(g4)
Terminu Nru 6.5.
(i)  Għal trejlers jew semi-trejlers, u għal vetturi bi trejler jew semi-trejler, li japplikaw tagħbija sinifikanti vertikali fuq it-tagħmir ta’ gganċjar jew il-ħames rota, din it-tagħbija, diviża bl-aċċelerazzjoni standard ta’ gravità, hija inkluża fil-massa massima teknikament permissibbli.
(3)  Jekk jogħġbok niżżel l-ogħla u l-inqas valuri għal kull varjant.
(1)  Ingassa fejn ma japplikax.
(q)  Fir-rigward tal-vetturi motorizzati, jekk il-manifattur tal-vettura jippermetti li ċerti funzjonijiet ta’ kontrollur jiġu modifikati (eż. permezz ta’ softwer, ħardwer, aġġornar, selezzjoni, abilitar, diżabilitar) qabel jew wara ma l-vettura tkun bdiet tagħti servizz, bir-riżultat li l-vettura jkollha veloċità massima miżjuda, il-veloċità massima li possibilment tinkiseb permezz tal-aġġustament ta’ dawn il-funzjonijiet ta’ kontrollur tiġi ddikjarata Fir-rigward ta’ trejlers, il-veloċità massima permessa mill-manifattur tiġi ddikjarata
(r)  Fil-każ ta’ tajers bl-iskrizzjoni ZR qabel il-kodiċi tad-dijametru tar-rimm, maħsuba biex jiġu mmuntati fuq vetturi li l-veloċità tad-disinn tal-vettura massima tagħhom taqbeż it-300 km/h, għandha tiġi pprovduta informazzjoni ekwivalenti.
(1)  Ingassa fejn ma japplikax.
(2)  Jekk il-mezz ta’ identifikazzjoni tat-tip jikkontjeni karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta’ informazzjoni, dawn il-karattri għandhom jiġu rrappreżentati fid-dokumentazzjoni bis-simbolu “?” (eż. ABC??123??).
(3)  Kif iddefinita fid-Direttiva 2007/46/KE, l-Anness II, it-Taqsima A
Addendum
għaċ-ċertifikat tal-approvazzjoni tat-tip tal-KE Nru …
1.
Aktar informazzjoni:
1.1.
Deskrizzjoni qasira tat-tip ta’ vettura fir-rigward tal-istruttura, id-dimensjonijiet, il-linji u l-materjali kostitwenti tagħha: …
…
1.2.
Kombinazzjoni(ijiet) tajer/rota (inkluż id-daqs tat-tajer, id-daqs tar-rim u l-offset tar-rota): …
1.3.
Is-simbolu tal-kategorija tal-veloċità minima kompatibbli mal-veloċità massima tad-disinn tal-vettura (għal kull varjant) (għal-tajers immarkati bl-iskrizzjoni ZR qabel il-kodiċi tad-dijametru tar-rimm, maħsuba għall-immuntar fuq vetturi li l-veloċità massima tad-disinn tal-vettura tagħhom tisboq it-300 km/h, għandha tiġi pprovduta informazzjoni ekwivalenti) …
1.4
L-indiċi tal-kapaċità tat-tagħbija minima kompatibbli mal-massa massima teknikament permissibbli fuq kull fus (ta’ kull varjant) (jekk applikabbli aġġustata skont il-Paragrafi 3.2.2 tal-Anness II) …
1.5.
Kombinazzjoni(ijiet) tajer/rota (inkluż id-daqs tat-tajer, id-daqs tar-rim u l-offset tar-rota) li jrid jintuża mal-mezz(i) ta’ qabda fuq il-borra: …
2.
Vettura tal-kategorija M1 hi/mhix (1) xierqa għall-irmunkar ta’ tagħbijiet u r-rata tat-tagħbija tat-tajers ta’ wara nqabżet b’ … %
3.
Il-vettura hi/mhix (1) approvata skont ir-Regolament UNECE Nru 64 fir-rigward tal-unità żejda tagħha għal użu temporanju.
3.1.
Vettura tal-kategorija M1: iva/le (1), tip 1/2/3/4/5 (1)
3.2.
Vettura tal-kategorija N1: iva/le (1), tip 1/2/3/5 (1)
4.
Il-vettura hi/mhix (1) approvata skont ir-Regolament UNECE Nru 64 fir-rigward tas-sistema tal-monitoraġġ tal-pressjoni tat-tajers tagħha (TPMS).
4.1.
Deskrizzjoni qasira tas-sistema ta’ monitoraġġ tal-pressjoni tat-tajers (TPMS) (jekk immuntati mal-vettura): …
5.
Rimarki: …
(1)  Ingassa fejn ma japplikax.
ANNESS II
Rekwiżiti għal vetturi fir-rigward tal-istallazzjoni tat-tajers tagħhom
1.   REKWIŻITI ĠENERALI
1.1.
Bla ħsara għad-dispożizzjonijiet tal-paragrafu 5.4, kull tajer immuntat ma’ vettura, inkluż, fejn japplika, kwalunkwe tajer żejjed, għandu jissodisfa r-rekwiżiti tar-Regolament (KE) Nru 661/2009 u l-miżuri implimentattivi tiegħu.
2.   IMMUNTAR TAT-TAJERS
2.1.
It-tajers li normalment jiġu mmuntati mal-vettura, jiġifieri għajr dawk użati bħala unitajiet żejda għal użu temporanju, għandu jkollhom l-istess struttura.
2.2.
It-tajers kollha li normalment jiġu mmuntati ma’ fus wieħed għandhom ikunu tal-istess tip.
2.3.
L-ispazju li fih iddur ir-rota għandu jkun tali mod li jippermetti moviment bla trażżin meta jintuża d-daqs permissibbli massimu ta’ tajers u wesgħat tar-rimm, b’qies tal-offsets tar-rota mimimi u massimi, fi ħdan il-limiti tal-isteering u s-saspenxin minimi u massimi kif iddikjarati mill-manifattur tal-vettura. Dan għandu jiġi vverifikat permezz ta’ kontrolli bl-ikbar u l-usa’ tajers, b’konsiderazzjoni tat-tollerenzi dimensjonali applikabbli (jiġifieri l-enveloppar massimu) relatati mad-deżinjazzjoni tad-daqs tat-tajers kif speċifikat fir-Regolament UNECE rilevanti.
2.4.
Is-servizz tekniku jista’ jaqbel li ssir proċedura ta’ ttestjar alternattiva (eż. ittestjar virtwali) biex jiġi vverifikat li r-rekwiżiti tal-paragrafu 2.3 tal-Anness jiġu ssodisfati.
3.   KAPAĊITÀ TAT-TAGĦBIJA
3.1.
Bla ħsara għad-dispożizzjonijiet tal-paragrafu 5. ta’ dan l-Anness, ir-rata tat-tagħbija massima ta’ kull tajer kif iddeterminata fil-paragrafu 3.2. ta’ dan l-Anness, inkluż tat-tajer żejjed (jekk ipprovdut), immuntati mal-vettura għandha tkun:
3.1.1.
Fil-każ ta’ vettura mmuntata b’tajers tal-istess tip f’formazzjoni singola: talanqas ugwali għal nofs il-massa massima teknikament permissibbli għall-fus li l-aktar jitgħabba, kif iddikjarat mill-manifattur tal-vettura;
3.1.2.
Fil-każ ta’ vettura mmuntata b’tajers ta’ iktar minn tip wieħed, f’formazzjoni singola: talanqas ugwali għal nofs il-massa massima teknikament permissibbli kif iddikjarata mill-manifattur tal-vettura, fir-rigward tal-fus rilevanti;
3.1.3.
Fil-każ ta’ vettura mmuntata b’tajers tal-klassi C1 f’formazzjoni doppja (twin): talanqas ugwali għal 0,27 drabi tal-massa massima teknikament permissibbli, kif iddikjarata mill-manifattur tal-vettura, fir-rigward tal-fus rilevanti;
3.1.4.
Fil-każ ta’ fusien immuntati b’tajers tal-klassijiet C2 jew C3 f’formazzjoni doppja (twin): talanqas ugwali għal 0,25 drabi, b’referenza għall-indiċi tal-kapaċità tat-tagħbija għal applikazzjoni doppja, tal-massa massima teknikament permissibbli, kif iddikjarata mill-manifattur tal-vettura, fir-rigward tal-fus rilevanti.
3.2.
Ir-rata tat-tagħbija massima ta’ tajer hija ddeterminata kif ġej:
3.2.1.
Fil-każ ta’ tajers tal-klassi C1, titqies ir-“rata tat-tagħbija massima” kif imsemmija fil-paragrafu 2.31. tar-Regolament UNECE Nru 30.
3.2.2.
Fil-każ ta’ tajers tal-klassi C2 jew C3, titqies il-“it-tabella tal-varjazzjoni tal-kapaċità tat-tagħbija mal-veloċità” kif jissemma fil-paragrafu 2.29 tar-Regolament UNECE Nru 54, li turik, bħala funzjoni tal-indiċi tal-kapaċità tat-tagħbija u s-simboli tal-kategorija ta’ veloċità nominali, il-varjazzjonijiet tat-tagħbija li jista’ jiflaħ għaliha tajer pnewmatiku b’kunsiderazzjoni tal-veloċità ddisinjata massima tal-vettura.
3.3.
L-informazzjoni relevanti għandha tingħata b’mod ċar fil-manwal ta’ sid il-vettura biex jiġi żgurat li meta jkun meħtieġ jiġu mmuntati tajers alternattivi xierqa b’kapaċità tat-tagħbija adatta, hekk kif il-vettura tibda tagħti servizz.
4.   KAPAĊITÀ TAL-VELOĊITÀ
4.1.
Kull tajer li normalment jiġi mmuntat mal-vettura għandu juri simbolu tal-kategorija tal-veloċità.
4.1.1.
Fil-każ ta’ tajer tal-klassi C1, is-simbolu tal-kategorija tal-veloċità għandu jkun kompatibbli mal-veloċità massima tad-disinn tal-vettura u għandu jqis, fil-każ ta’ tajers tal-kategoriji ta’ veloċità V, W u Y, ir-rata ta’ tagħbija massima kif imfissra fir-Regolament UNECE Nru 30.
4.1.2.
Fil-każ ta’ tajer tal-klassi C2 jew C3, is-simbolu tal-kategorija tal-veloċità għandu jkun kompatibbli mal-veloċità massima tad-disinn tal-vettura u l-kombinazzjoni applikabbli ta’ tagħbija/veloċità miġjuba mit-“tabella tal-varjazzjoni tal-kapaċità tat-tagħbija mal-veloċità” kif imfissra fil-paragrafu 3.2.2 ta’ dan l-Anness.
4.2.
Ir-rekwiżiti tal-paragrafi 4.1.1 u 4.1.2 m’għandhomx japplikaw għas-sitwazzjonijiet li ġejjin:
4.2.1.
Fil-każ ta’ unitajiet żejda għal użu temporanju li japplika għalihom il-paragrafu 6 ta’ dan l-Anness;
4.2.2.
Fil-każ ta’ vetturi li normalment huma mgħammra b’tajers ordinarji u li xi kultant jiġu mmuntati fuqhom it-tajers għal fuq il-borra (jiġifieri bl-immarkar tas-simbolu tal-borra fuq muntanja bi tliet quċċati jew dak alpin), fejn f’tali każijiet is-simbolu tal-kategorija tal-veloċità tat-tajers għal fuq il-borra għandu jikkorrespondi għal veloċità jew ogħla mill-veloċità massima tad-disinn tal-vettura jew inkella ta’ mhux anqas minn 160 km/h (jew it-tnejn). Madankollu, jekk il-veloċità massima tad-disinn tal-vettura huwa ogħla mill-veloċità korrespondenti għas-simbolu tal-inqas kategorija ta’ veloċità tat-tajers għal fuq il-borra mmuntati, għandha titwaħħal b’mod li jidher fuq ġewwa tal-vettura u f’pożizzjoni prominenti faċilment u permanentement viżibbli għax-xufier, tikketta ta’ twissija dwar il-veloċità massima li tispeċifika l-inqas valur tal-kapaċità tal-veloċità massima tat-tajers għal fuq il-borra mmuntati. Tipi oħra ta’ tajers b’forza ta’ ġbid imtejba għal fuq il-borra (jiġifieri bl-immarkar M + S, imma mingħajr l-immarkar tas-simbolu tal-borra fuq muntanja bi tliet quċċati jew dak alpin) għandhom ikunu konformi mar-rekwiżiti tal-paragrafi 4.1.1 u 4.1.2 ta’ dan l-Anness;
4.2.3.
Fil-każ ta’ vetturi mgħammra b’tajers professjonali off-road bl-immarkar POR. Madankollu, jekk il-veloċità massima tad-disinn tal-vettura huwa ogħla mill-veloċità korrespondenti għas-simbolu tal-inqas kategorija ta’ veloċità tat-tajers għal użu speċjali mmuntati, għandha titwaħħal b’mod li jidher fuq ġewwa tal-vettura u f’pożizzjoni prominenti faċilment u permanentement viżibbli għax-xufier, tikketta ta’ twissija dwar il-veloċità massima li tispeċifika l-inqas valur tal-kapaċità tal-veloċità massima tat-tajers għal użu speċjali mmuntati;
4.2.4.
Fil-każ ta’ vetturi tal-kategoriji M2, M3, N2 jew N3 mgħammra b’apparat tat-trażżin tal-veloċità (SLD) approvat skont ir-Regolament UNECE Nru 89 (1) fejn f’tali każ is-simbolu tal-veloċità tat-tajers għandu jkun kompatibbli mal-veloċità li għaliha hija ffissata l-limitazzjoni. Madankollu, jekk il-manifattur tal-vettura jkun ippreveda li l-veloċità massima tad-disinn tal-vettura huwa ogħla mill-veloċità korrespondenti għas-simbolu tal-inqas kategorija ta’ veloċità tat-tajers immuntati, għandha titwaħħal b’mod li jidher fuq ġewwa tal-vettura u f’pożizzjoni prominenti faċilment u permanentement viżibbli għax-xufier, tikketta ta’ twissija dwar il-veloċità massima li tispeċifika l-kapaċità tal-veloċità massima tat-tajers;
4.2.5.
Fil-każ ta’ vetturi tal-kategoriji M1 jew N1 mgħammra b’sistema integrata li tissodisfa l-funzjoni ta’ trażżin tal-veloċità fejn f’tali każ is-simbolu tal-veloċità tat-tajers għandha tkun kompatibbli mal-veloċità li għaliha hija ffissata l-limitazzjoni. Madankollu, jekk il-manifattur tal-vettura jkun ippreveda li l-veloċità massima tad-disinn tal-vettura huwa ogħla mill-veloċità korrespondenti għas-simbolu tal-inqas kategorija ta’ veloċità tat-tajers immuntati, għandha titwaħħal b’mod li jidher fuq ġewwa tal-vettura u f’pożizzjoni prominenti faċilment u permanentement viżibbli għax-xufier, tikketta ta’ twissija dwar il-veloċità massima li tispeċifika l-kapaċità tal-veloċità massima tat-tajers.
4.3.
L-informazzjoni relevanti għandha tingħata b’mod ċar fil-manwal ta’ sid il-vettura biex jiġi żgurat li meta jkun meħtieġ jiġu mmuntati tajers alternattivi xierqa b’kapaċità tal-veloċità adatta, hekk kif il-vettura tibda tagħti servizz.
5.   KAŻIJIET SPEĊJALI:
5.1.
Fil-każ ta’ trejlers tal-kategoriji O1 u O2 b’veloċità massima tad-disinn tal-vettura ta’ 100 km/h jew anqas u li huma mgħammra b’tajers tal-klassi C1 f’formazzjoni singola, ir-rata tat-tagħbija massima għal kull tajer għandha talanqas tkun ta’ 0,45 drabi tal-massa tal-fus massima teknikament permissibbli fil-każ tal-aktar fuq mgħobbi, kif mistqarr mill-manifattur tat-trejler. Fil-każ ta’ tajers f’formazzjoni doppja (twin) dan il-fattur għandu jkun ta’ talanqas 0,24. F’każijiet hekk, tikketta ta’ twissija dwar il-veloċità operattiva massima, li tispeċifika l-veloċità massima tad-disinn tal-vettura, għandha titwaħħal b’mod permanenti u dejjiema ħdejn l-apparat tal-akkoppjar ta’ quddiem tat-trejler.
5.2.
Fil-każ ta’ vetturi tal-kategoriji M1 u N1, li huma ddisinjati biex ikunu kapaċi jirmunkaw trejler, it-tagħbija addizzjonali imposta fuq l-apparat tal-akkoppjar tat-trejler tista’ twassal biex ir-rati tat-tagħbija massima tat-tajer ta’ wara jinqabżu fil-każ ta’ tajers tal-klassi C1, imma mhux b’aktar minn 15 %. F’każ hekk, il-manwal ta’ sid il-vettura għandu jkun fih informazzjoni u pariri ċari dwar il-veloċità massima permissibbli tal-vettura meta din tkun qed tirmonka trejler, li f’kull każ m’għandha qatt tisboq il-100 km/h, u dwar il-pressjoni fuq it-tajer ta’ wara, li tkun talanqas 20 kPa (0,2 bar) iktar mill-pressjoni(jiet) tat-tajer kif rakkomandati għal użu normali (jiġifieri bla trejler irmunkat).
5.3.
Fil-każ ta’ xi vetturi speċjali, kif elenkati hawn taħt, immuntati b’tajers tal-klassi C2 jew C3, it-“tabella tal-varjazzjoni tal-kapaċità tat-tagħbija mal-veloċità” kif imfissra fil-paragrafu 3.2.2. ta’ dan l-Anness m’għandhiex tapplika. F’każ hekk, ir-rata tat-tagħbija massima tat-tajer li għandha tiġi ċċekkjata kontra l-massa tal-fus massima teknikament permissibbli (ara l-paragrafi minn 3.1.2. sa 3.1.4) għandha tiġi ddeterminata billi tiġi mmultiplikata t-tagħbija korrispondenti għall-indiċi tal-kapaċità tat-tagħbija b’koeffiċjent xieraq li huwa relatat mat-tip ta’ vettura u l-użu tagħha, aktar milli mal-veloċità massima tad-disinn tal-vettura, u r-rekwiżiti tal-paragrafi 4.1.1. u 4.1.2. ta’ dan l-Anness ma japplikawx.
Il-koeffiċjenti xierqa għandhom ikunu dawn li ġejjin:
5.3.1.
1.15 fil-każ ta’ vettura tal-Klassi I jew Klassi A (M2 jew M3), kif imsemmi fil-paragrafu 2.1.1.1. (Klassi I) u 2.1.2.1. (Klassi A) tar-Regolament UNECE Nru 107 (2).
5.3.2.
1.10 fil-każ ta’ vetturi tal-kategorija N li huma ddisinjati speċifikament biex jintużaw għal distanzi qosra f’applikazzjonijiet urbani u suburbani, bħal vetturi li jikinsu t-toroq jew li jiġbru l-iskart, sakemm il-veloċità massima tad-disinn tal-vettura ma tkunx tisboq is-60 km/h.
5.4.
F’każijiet eċċezzjonali, fejn xi vetturi huma ddisinjati għal kundizzjonijiet ta’ użu li mhumiex kompatibbli mal-karatteristiċi tat-tajers tal-klassi C1, C2 jew C3 u allura jkun meħtieġ li jiġu mmuntati tajers b’karatteristiċi differenti, ir-rekwiżiti tal-paragrafu 1.1. ta’ dan l-Anness ma japplikawx, bla ħsara għall-kundizzjonijiet li ġejjin:
5.4.1.
It-tajers għandhom jiġu approvati jew skont ir-Regolament UNECE Nru 75 (3) jew ir-Regolament UNECE Nru 106 (4) u;
5.4.2.
L-awtorità tal-approvazzjoni tat-tip u s-servizzi tekniċi għandhom ikunu sodisfatti li t-tajers immuntati jkunu xierqa għall-kundizzjonijiet operattivi tal-vettura. In-natura tal-eżenzjoni u l-mottiv tal-aċċettazzjoni għandhom jiġu mistqarra fir-rapport tat-test kif ukoll taħt ir-rimarki dwar iċ-ċertifikat tal-approvazzjoni tat-tip.
6.   ROTI U TAJERS ŻEJDA
6.1.
F’każijiet fejn vettura tkun ipprovduta b’unità żejda, din għandha tkun tikkonsisti f’waħda minn dawn li ġejjin:
6.1.1.
Unità żejda standard tal-istess daqs tat-tajers li jkunu attwalment immuntati mal-vettura;
6.1.2.
Unità żejda għal użu temporanju ta’ tip adattat għall-użu fuq il-vettura; madankollu, il-vetturi ta’ kategoriji għajr M1 or N1 m’għandhomx jiġu mgħammra jew immuntati b’unità żejda għal użu temporanju.
6.1.2.1.
Jekk għandhom jittieħdu prekawzjonijiet speċifiċi fir-rigward tal-immuntar mal-vettura tal-unità żejda għal użu temporanju (eż. l-unità żejda għal użu temporanju għandha tiġi mmuntata biss fuq il-fus ta’ quddiem u għaldaqstant unità standard ta’ quddiem għandha qabelxejn tiġi mmuntata fuq il-fus ta’ wara biex tiġi indirizzata problema bl-unità standard ta’ wara) dan għandu jiġi mistqarr b’mod ċar fil-manwal ta’ sid il-vettura u l-konformità mal-aspetti relevanti tal-paragrafu 2.3 ta’ dan l-Anness għandhom jiġu vverifikati.
6.2.
Kull vettura fornuta b’tajers run flat jew b’unità żejda għal użu temporanju għandu jkollha approvazzjoni tat-tip valida skont ir-Regolament UNECE Nru 64 fir-rigward tar-rekwiżiti li jikkonċernaw it-tagħmir ta’ vetturi b’tajers run flat u b’unitajiet żejda għal użu temporanju.
(1)  ĠU L 158, 19.5.2007, p. 1.
(2)  ĠU L 255, 29.9.2010, p. 1.
(3)  Għadu ma ġiex ippubblikat. Se jiġi ppubblikat sa Mejju 2011.
(4)  ĠU L 257, 30.9.2010, p. 231.

Summary:
L-installazzjoni ta’ tajers ta’ vetturi bil-mutur
L-installazzjoni ta’ tajers ta’ vetturi bil-mutur
SOMMARJU TAD-DOKUMENT
Regolament (UE) Nru 458/2011 – ir-rekwiżiti għall-approvazzjoni tat-tip ta’ vetturi bil-mutur u t-trejlers tagħhom fir-rigward tal-installazzjoni tat-tajers tagħhom
X’INHU L-GĦAN TAR-REGOLAMENT?
Huwa jiddefinixxi r-rekwiżiti li japplikaw għall-approvazzjoni tat-tip KE tal-installazzjoni ta’ tajers tal-kategoriji li ġejjin.
M: vetturi bil-mutur iddisinjati u mibnija għall-ġarr tal-passiġġieri u li għandhom mill-inqas erba’ roti.
N: vetturi bil-mutur maħsuba u mibnija għat-trasport ta’ merkanzija u li għandhom mill-inqas erba roti.
O: trejlers.
Huwa jimplimenta r-Regolament (KE) Nru 661/2009 dwar is-sikurezza ġenerali tal-vetturi bil-mutur.
PUNTI EWLENIN
Rekwiżiti relatati mal-assemblaġġ tat-tajers
Skont ir-regolament dwar is-sikurezza ġenerali tal-vetturi bil-mutur, it-tajers huma klassifikati fi tliet kategoriji, jiġifieri C1, C2 u C3.
It-tajers kollha għandhom jiġu mmuntati fuq il-vetturi u jkollhom l-istess struttura, minbarra tajers żejda għal użu temporanju*.
L-ispazju li fih iddur ir-rota għandu jippermetti moviment mhux ristrett tat-tajers u r-rimmijiet.
It-tajers immuntati mal-vettura għandhom rati tat-tagħbija massima u għandhom juru simbolu tal-kategorija tal-veloċità. Dawn l-aspetti għandhom ikunu kompatibbli mall-vetturi inkwistjoni.
Jekk vettura jkollha rota żejda, din għandha tkun tappartjeni għall-kategoriji 1 u 2:
unità żejda standard tal-istess daqs tat-tajers immuntati mal-vettura;
unità żejda għal użu temporanju ta’ tip adattat għall-użu fuq il-vettura.
Regoli li jikkonċernaw l-approvazzjoni tat-tip KE
Il-manifattur tal-vettura għandu jissottometti applikazzjoni għall-approvazzjoni tat-tip KE lill-awtorità kompetenti. Din l-applikazzjoni għandu jkun fiha ċerta informazzjoni, b’mod partikolari:
il-marka u t-tip tal-vettura;
in-numru ta’ fusien u roti;
il-karatteristiċi ewlenin tat-tajers.
Jekk l-awtorità kompetenti tikkunsidra li l-vettura tikkonforma mar-rekwiżiti stabbiliti fir-rigward tal-installazzjoni tat-tajers, hija tagħti approvazzjoni tat-tip KE u tassenja numru tal-approvazzjoni tat-tip skont id-Direttiva 2007/46/KE.
Ir-Regolament (UE) 2015/166 jemenda r-Regolament (UE) Nru 458/2011 u jadattah għall-progress tekniku li jikkonċerna r-rota żejda fakultattiva għal vetturi tal-kategorija N1 (jiġifieri dawk li jġorru l-merkanzija u għandhom massa massima li ma tisboqx 3.5 tunnellati).
META JAPPLIKA R-REGOLAMENT?
              
Dan ilu japplika mit-2 ta’ Ġunju 2011.
SFOND
              
Għal aktar informazzjoni, ara:
Direttivi u regolamenti dwar vetturi bil-mutur, it-trejlers tagħhom, is-sistemi u l-komponenti fuq il-websajt tal-Kummissjoni Ewropea
* TERMINI EWLENIN
              
Tajer żejjed għal użu temporanju: Tajer iddisinjat għall-użu temporanju fuq pressjonijiet tal-inflazzjoni li huma ogħla minn dawk iffissati għal tajers standard u rinforzati
DOKUMENT EWLIENI
            
Regolament tal-Kummissjoni (UE) Nru 458/2011 tat-12 ta’ Mejju 2011 li jikkonċerna r-rekwiżiti għall-approvazzjoni tat-tip ta’ vetturi bil-mutur u t-trejlers tagħhom fir-rigward tal-istallazzjoni tat-tajers tagħhom u li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers u s-sistemi tagħhom, il-komponenti u l-unitajiet tekniċi separati destinati għalihom (ĠU L 124, 13.5.2011, p. 11-20)
Emendi suċċessivi għar-Regolament (UE) Nru 458/2011 ġew inkorporati fit-test oriġinali. Din il-verżjoni konsolidata għandha valur dokumentarju biss.
l-aħħar aġġornament 07.07.2016